Posta electronic

Le e-posta (o posta electronic) es un methodo pro intercambiar messages inter personas usante apparatos electronic. Le e-posta esseva conceptualisate como le version electronic (digital) de, o le pendant a, le correio postal, durante un tempore quando "posta" significava solmente posta physico (donc e- + posta). Le e-posta ha devenite un medio de communication talmente ubique que actualmente, un adresse de e-posta es frequentemente considerate como un parte basic e necessari de multe processos in affaires, commercio, governamento, education, entertainment, e altere spheras del vita quotidiana in le majoritate de paises.

Le e-posta es le medio, e cata messagio inviate con illo es anque appellite un e-posta. Le termino es un nomine de massa.

Le posta electronic functiona trans rete de computatores, principalmente le Interrete, e anque in rete de area local. Le systemas de posta electronic actualmente se basa in le modelo de immagazinar e retransmitter. Servitores de posta electronic accepta, retransmitte, distribue, e immagazina messagios. Ni le usatores ni lor computatores ha besonio de esser in linea simultaneemente; illes ha besonio de connecter, typicalmente a un servitor de posta electronic o un interfacie de posta electronic pro inviar o recipir messagios o pro le discargar.

Originalmente un medio de communication solmente de texto ASCII, le posta electronic de Internet esseva extendite per le Multipurpose Internet Mail Extensions (MIME) pro portar texto in altere ensemble de characteres e attachamentos de contento multimedia. Le posta electronic international, con adressas de posta internationalisate usante UTF-8, es standardisate, ma non largemente adoptate.

Galeria

Vide etiam
 Standardes de posta electronic

Categoria:Internet